Rade Šerbedžija

**Rade Šerbedžija** (Bunić kraj Titove Korenice, 27. VII. 1946.), jugoslavenski, srpski i hrvatski filmski, televizijski i pozorišni glumac, pjesnik i muzičar, koji je ostvario i zapažene uloge u hollywoodskim produkacijama.

## Biografija

Rođen je u mjestu Bunić kod Korenice u Hrvatskoj, 27. juli 1946. godine u srpskoj porodici, Rade Šerbedžija je suprug Lenke Udovički, s kojom ima kćeri Ninu, Milicu Almu, Vanju. Iz prvog braka ima ćerku Luciju te sina Danila.

Diplomirao 1969. na Akademiji za pozorište, film i televiziju u Zagrebu, nakon čega je ubrzo angažiran u zagrebačkomu Dramskom kazalištu "Gavella". Nakon toga naizmjenično radi kao slobodni umjetnik, s angažmanom u HNK Zagreb, te ponovno u "Gavelli". Nadaren, iznimne glumačke tehnike, glumac i racija i temperamenta, sugestivan, vrsne dikcije, s lakoćom izvodeći i fizički najteže scene, pokazao se podjednako uvjerljiv u ulogama klasičnog (npr. Shakespeareovi Hamlet i Richard III) i modernog repertoara (npr. Ibsenov Peer Gynt) - u raznim žanrovima, i u pozitivnim i u negativnim likovima. Dobitnik je mnogih priznanja (triput nagrađen na Sterijinom pozorju, Nagrada "Vladimir Nazor", Nagrada "Dubravko Dujšin", Nagrada "Orlando" na Dubrovačkim ljetnim igrama). Na filmu debitira sporednom ulogom u Iluziji (1967.) K. Papića, dok prvu glavnu - mladića na životnoj prekretnici - tumači u Gravitaciji ili fantastičnoj mladosti činovnika Borisa Horvata (1968.) B. Ivande.
    
Otada sve češće nastupa u glavnim ulogama dobivajući popularnost i ulazeći u krug najrespektiranijih jugoslavenskih glumaca - u filmovima raspona od ratnih drama do savremene tematike. Tako su početkom 70-ih godina zapažene njegove uloge komunističkog aktivista dezorijentiranog u privatnom životu u Crvenom klasju (1970.) Ž. Pavlovića i seoskog mladića suočenog s nepravdom u Predstavi Hamleta u selu Mrduša Donja (1973.) Krste Papića. U to vrijeme ističe se i u filmovima koji kritički oslikavaju jugoslavensku suvremenost: kao kompozitor kod kojeg prevladava karijerizam (što potvrđuje njegovu sposobnost karakterizacije moralno ambivalentnih osoba) u filmu Bravo maestro (1978.) Rajka Grlića (Zlatna arena u Puli) i u naslovnoj ulozi u Novinaru (1979.) Fadila Hadžića.

Najuspješnija filmska godina za Šerbedžiju je vjerovatno bila 1986. kada sa dvije uloge u filmovima dobivaju titulu najuspješnijih na pulskom festivalu: revolucionara koji se ne snalazi u poratnom vremenu u "Večernjim zvonima" Lordana Zafranovića (Zlatna arena) i radnika ogorčenog siromaštvom i životnim nedaćama u "Snu o ruži"  Z. Tadića (Velika povelja u Nišu). Velikog radnog potencijala, s uspjehom glumi i na televiziji: u tv-serijama "U registraturi", Nikola Tesla (u naslovnoj ulozi), Prosjaci i sinovi i Bombaški proces (kao Josip Broz Tito). Godine 1982. dobio je godišnju nagradu australske televizije Sammy za glavnu ulogu u australskoj televizijskoj ekranizaciji drame Oslobođenje Skoplja D. Jovanovića. Objavio je 2 zbirke pjesama: Promjenljivi i Crno, crveno. Bio je predavač scenskog govora i glume na Akademiji za pozorište, film i televiziju u Zagrebu te kao izvanredni profesor glume na Akademiji umetnosti u Novom Sadu. Godine 1992. kao disident hrvatskog nacionalističkog režima odlazi u Maribor pa u svijet gdje se također probio kako sjajan glumac. Unatoč tome što je već glumio u 80-ak filmova distribuiranih uglavnom na području Jugoslavije, proboj u svjetske vode zadobio je filmom "Hanna's War" (1988) te filmom "Before the Rain" (1994.) Milče Mančevskog. Godine 1996, Šerbedžija je igrao oca izbjeglice u filmu "Belma" te novozelandskog imigranta u filmu "Broken English". Zatim su uslijedile uloge u vodećim hollywoodskim filmskim ostvarenjima u filmovima "Space Cowboys", "", "Mighty Joe Young", "Snatch", itd.

Rade je poznat i po čitanju poezije te pozorišnim predstavama. Pokrenuo je i novi teatar "Ullysses" u Puli koji je premijeru doživio s predstavom "Kralj Lear" na Brionima pod režiserskom palicom njegove supruge Lenke. U Rijeci na Akademiji primijenjenih umjetnosti pokreće i vodi studij glume.

Radi s mnogim velikim imenima, a s nekima od njih kao što je Vanessa Redgrave, Phillip Noyce ili Tom Cruise. Radio je i sa slavnim Stanleyom Kubrickom te Clintom Eastwoodom no Rade je ostao dosljedan sebi izjavama kako su "dobri režiseri jednako dobri svugdje na svijetu, a glumci se prepoznaju već pri prvom pogledu" sjećajući se glumaca s naših prostora kao što su Inge Apelt ili Miodrag Krivokapić. Uz porodicu Šovagović, Šerbedžija sa svojom djecom iz prvog braka, Danilom koji studira film u Americi i Lucijom, dobitnicom Zlatne arene za ulogu u filmu "Polagana predaja", na dobrom putu ostvariti još jednu jaku "porodičnu manufakturu" na ovim prostorima.

## Filmografija

### Prije 1980.
 
* *[[Novinar (film)|Novinar]]* (1979)
* *[[Usijanje (film, 1979)|Usijanje]]* (1979) .... Tomo
* *[[Živi bili pa vidjeli (film)|Živi bili pa vidjeli]]* (1979)
* *[[Povratak (film, 1979)|Povratak]]* (1979)
* *[[Bombaški proces (TV serija)|Bombaški proces]]* (1978) (TV) .... Josip Broz
* *[[Bravo maestro]]* (1978)
* *[[Hajka (film)|Hajka]]* (1977) .... Lado
* *[[Nikola Tesla (TV serija)|Nikola Tesla]]* (1977) (mini) TV serija
* *[[U registraturi (TV serija)|U registraturi]]* (1976) TV serija .... Ivica Kičmanović
* *[[Pesma (TV serija)|Pesma]]* (1975) (mini) TV serija
* *[[Nocturno]]* (1974) .... Lucio
* *[[Obešenjak]]* (1974) (TV)
* *[[Užička republika (film)|Užička republika]]* (1974)
* *[[Predstava Hamleta u selu Mrduša Donja (film)|Predstava Hamleta u selu Mrduša Donja]]* (1974)
* *[[Begunec]]* (1973) .... Ivan
* *[[Živjeti od ljubavi]]* (1973) .... Davor
* *[[Obraz uz obraz (1972)]]* (mini) TV serija
* *[[Poslijepodne jednog fazana]]* (1972.)
* *[[Zvezde su oči ratnika]]* (1972.) ... učitelj
* *[[Prosjaci i sinovi]]* (1971.) (mini) TV Serija .... Matan Potrka
* *[[Putovanje na mjesto nesreće]]* (1971.) .... Vlatko
* *[[U gori raste zelen bor]]* (1971.)
* *[[Rdeče klasje]]* (1971,)
* *[[Idu dani]]* (1970.)
* *[[Papagaj (TV drama)|Papagaj]]* (1970.) (TV) .... Mladić
* *[[Dio è con noi]]* (1969.)
* *[[Sedmina - pozdravi Mariju]]* (1969) .... Niko
* *[[Gravitacija ili fantastična mladost činovnika Borisa Horvata]]* (1968)
* *[[Osveta (film)|Osveta]]* (1968.)
* *[[Crne ptice]]* (1967.)
* *[[Iluzija (film)|Iluzija]]* (1967.)

### Od 1980. do 1990.

* *Gospođica* (1980.)
* *Duvanski put* (1980.) (mini) TV Serija
* *[[Variola vera (film)|Variola vera]]* (1981.) .... Doktor Grujić
* *[[Tuga (TV drama)|Tuga]]* (1981.) (TV)
* *[[Nepokoreni grad]]* (1981.) (mini) TV serija
* *[[Banović Strahinja (film)|Banović Strahinja]]* (1981.) .... Abdulah
* *[[Kiklop (film)|Kiklop]]* (1982.) .... Ugo
* *[[13. jul (film)|13. jul]]* (1982.) .... Kapetan Mitrović
* *[[Nocturno (TV film)|Noć poslije smrti]]* (1983.)
* *[[Zadah tela]]* (1983.) .... Pančo Vila
* *[[Pejzaži u magli]]* (1984.) .... Lelin otac
* *Una* (1984.) .... Profesor Mišel Babić
* *[[U raljama života]]* (1984.) .... Intelektualac
* *[[Štefica Cvek u raljama Života]]* (1984.) (mini) TV serija
* *[[Horvatov izbor]]* (1985.) .... Krešimir Horvat
* *Život je lep* (1985.) .... Harmonikaš
* *Večernja zvona* (1986) .... Tomislav K. Burbonski
* *San o ruži* (1986) .... Valent
* *[[Vučjak (TV drama)|Putovanje u Vučjak]]* (1986.) TV serija .... Krešimir Horvat
* *Miss* (1986.)
* *Days to Remember - Die Verliebten*, (1987)
* *[[Osuđeni (film)|Osuđeni]]* (1987.)
* *Hudodelci* (1987) .... Raka
* *[[Manifesto (film)|Manifesto]]* (1988.) .... Emile
* *Hanna's War* (1988) .... Captain Ivan
* *Večernja zvona* (1988) (mini) TV serija.... Tomislav Kovač
* *Povratak Arsena Lupena* (1989.) TV serija .... Herlok Šolms
* *[[Čovjek koji je volio sprovode]]* (1989.)

### Od 1990. do 2000.

* *Stigmata (1999)* .... Marion Petrocelli
* *Dolce rumore della vita, Il* (1999.) .... Bruno Maier
* *[[Oči širom zatvorene]]* (1999.) .... Milich
* *Mare largo* (1998.) .... François Riffaud
* *Veliki Joe Young* (1998) .... Andrei Strasser
* *Prague Duet* (1998) .... Jiri Kolmar
* *Polish Wedding* (1998) .... Roman
* *[[La Tregua|Tregua]], La* (1997) .... The Greek
* *[[The Saint (TV serija)|Svetac]]* (1997.) .... Ivan Tretiak
* *Memento* (1996) .... The Officer
* *[[Nečista krv]]* (1996) .... Marko
* *Broken English* (1996) .... Ivan
* *Belma* (1995) .... Josip Papac
* *Two Deaths* (1995) .... Colonel George Lapadus
* *[[Magareće godine]]* (1994) .... Narator
* *Before the Rain* (1994) .... Aleksander
* *Urnebesna tragedija* (1994) .... Kosta
* *[[Kontesa Dora]]* (1993.) .... Karlo Armano
* *[[Dezerter (film, 1992)|Dezerter]]* (1992.)
* *[[Karneval, anđeo i prah]]* (1990.)

### Od 2000.

* *[[U zemlji krvi i meda]]* - general VRS-a
* *[[Batman Begins|Batman: početak]]* (2005.) .... Beskućnik
* *Bela ptica* (2005.)
* *[[Go West]] (2004.) ......
* *The Keeper* (2004.) .... Imam Muaffak
* *Euro Trip* ([[2004. na filmu|2004.]]) .... Tibor
* *Hermano* (2003.) .... Carlos Avileda
* *Ilaria Alpi* (2002.) .... Miran Hrovatin
* *Mirni Amerikanac* ([[2002. na filmu|2002.]]) .... Inspector Vigot
* *Quicksand* (2001.) .... Oleg Butraskaya
* *South Pacific* ([[2001. na filmu|2001.]]) .... Emile de Becque
* *Je li jasno prijatelju?* (2000.) .... Milan Rajić
* *Zdrpi i briši* (2000.) .... Boris 'The Blade' Jurinov
* *Svemirski kauboji* (2000.) .... General Vostov
* *Nemoguća misija 2'' (2000.) .... Dr. Nekorvič

## Relevantni članci
* Film
* Popis glumaca

## Vanjske veze

*